اجراءات التامين الشامل بعد الحادث
نوع السيارة : هونداي النترا موديل 2016
السيارة إيجار منتهي بالتمليك عن طريق البنك الاهلي
نوع التأمين : اكسا للتامين التعاوني @AXA_Saudi
تاريخ وقوع الحادث :السبت 2020/08/29
طرف واحد
اتصلت على نجم على الرقم
920000560
جاء نجم و صور الحادث واعطاني التقرير ونسبة الخطاء علية 100٪ ( طرف واحد طبعا ) اخذت السيارة بسطحة على التقديرات
الموقع اضغط هنا
خلصت من التقديرات اخذت الاوراق وتوجهت على البنك الاهلي للتمويل التجاري الموقع اضغط هنا
توجهت لأحد فروع شركة التأمين
و مباشرة من اول ما دخلت مع الباب يقولك ارفع مطالبة عن طريق الموقع الالكتروني
دخلت على موقع شركة التأمين و طالبين
توجهت لمرور الناصرية يوم الاحد وجاي واثق ورسمي بموعد من ابشر وكل شيء
وانصدم انه الوضع كأنك في حراج بن قاسم لا مواعيد ولا هم يحزنون وعالم وزحمة الله لا يوريكم المهم اسال فين ورقة سحب السيارة يقولونك روح قسم الحوادث دخلت قسم الحوادث فيه عسكري سألته عن الورقة قال مين باشر الحادث
قلت له نجم وهذه اوراقي وكل شيء قال خلاص روح راجع نجم مخرج 5
اروح مرور الملز واحصل انا بنفسي الورقة صغيرة وحاطينها على طاولة ومن جاء يعبي لنفسه الورقة و يروح يعطي عسكري يختمها لك مباشرة وانا من 8 الظهر الى 12 ابحث عن ورقة ما تسوى و هذه صورتها
واعطوني رقم مرجعي على ايميلي بحيث انتظر 3 ايام عمل وهم راح يعطوني خطاب التوجيه وايش الاجراء الي اتخذه
انتظرت اكثر من 3 ايام وما احد رد اطريت اتصل عليه اكثر من على الرقم
920008477 و بدون فايدة لو تدق شهر ما احد يرد عليك للموقع اضغط هنا
وارسلولي خطاب التوجيه لشركة الوعلان هونداي الي بمخرج 18 اضغط هنا
موقعه اضغط هنا
في تويتر حتى يتحركون في إجراءاتك و الحمدلله تم اسقاط السيارة عن طريق خدمة تام ، ايضا اغلاق العقد بيني وبين بنك الاهلي . رجعوا لي 82 ريال فائض زيادة بالمركبة مدري كيف حسبوها بس الحمدلله اهم شيء خلصت منهم وتوبة ما عاد اطلع من البنك الاهلي لو يعطوني بلاش .
رسالتي واتمنى توصل للشخص المسؤول انا الحمدلله عندي خبرة بالنت او بوسائل التواصل لكن الناس الكبار بالسن ولا يعرفون هذه الاجراءات كيف تبونهم يخلصونها معكم ، ليش ما يكون هناك الية واضحه للجراءات ما بعد الحادث ، كل حادث له مسار معين
مرات لازم المرور يباشر ومرات لازم نجم
ليش ما يلزم البنك بإنهاء كافة الاجراءات انا لست مالك السيارة مجرد مستأجر ليش انا الي اقعد اطارد وراء شركات التأمين عشان انهي اجراءات سيارتكم ؟
مكاتب التأمين يا كثرة فروعها لكن مكتب واحد فقط للمطالبات ليش ما يلزم بان يكون كل فرع تأمين له فرع مطالبه ،
اسف على الاطاله والله لا يوريكم مكروه والحمدلله اولا واخيرا ، حبيت اذكر القصة من البداية الى النهاية للفايدة
بالنسبة للفواتير ،، جمعتها كلها حق السطحات و فاتورة التقديرات و فاتورة تقييم شركة الوعلان وارسلتها لشركة التأمين و ارسلت لهم رقم IBAN و بانتظر واشوف ما ادري هل بيعبروني ولا سيفون .
82 ريال
طيب و رسوم السطحة
ورسوم المطالبة
و تعويض التأمين وين راح
طيب الاقساط الي اندفعت كتأجير منتهي بالتمليك
الله يعوضك
شكرا لك على الثرند
هين قرشك ولا تهين نفسك صراحة البنك يهين كرامة العميل ويحسسك بالاسف وتندم انك تاخذ منهم
— Ibrahim Alghamdi (@IbrahimBero) September 16, 2020